Zhang Zuolin
Zhang Zuolin, 1873-7.6.1928, kinesisk officer og krigsherre. Zhang var øverstkommanderende over de kinesiske styrker i Manchuriet efter Yuan Shikais død 1916 og regerede i praksis sit område uafhængigt. Fra 1920 udbredte han sin indflydelse sydover, og fra 1924 kontrollerede han Beijing; han var dog nødt til i 1927 at overlade byen til nationalisterne under Chiang Kai-shek efter flere militære nederlag. Zhang blev dræbt ved et japansk bombeattentat mod hans tog i håb om, at hans død ville fremprovokere en japansk invasion i Manchuriet. Efter hans død blev hans styrker kommanderet af sønnen Zhang Xueliang.